
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/15/2025 3825203322 16. 07. 2025 JUDr. Klaudia Šišková ECLI:SK:OSPD:2025:3825203322.2
Uznesenie Okresný súd Prievidza vo veci starostlivosti o malol. dieťa: A. B., nar. XX.X.XXXX, dieťa rodičov: matka C. D. B., nar. XX.X.XXXX, bytom B. E. F., A. F. G. XXX a otec: H. B., nar. XX.X.XXXX, bytom I. G. XXX, maloleté dieťa zverené do náhradnej osobnej starostlivosti A. B., nar. XX.X.XXXX, bytom J. E. E. G. XXX, o zvýšenie výživného, takto rozhodol: Súd konanie
zastavuje. odôvodnenie:
1. Navrhovateľka A. B. sa podaným návrhom domáhala zvýšenia vyživovacej povinnosti voči malol. A., a to voči matke na sumu 45,- eur mesačne a voči otcovi na sumu 150,- eur mesačne. Návrh odôvodnila tým, že od doby poslednej úpravy výživného uplynulo 14 rokov a potreby maloletej sa zvýšili a doposiaľ určené výživné nepostačuje na pokrytie výdavkov malol. A.. Navrhovateľka tiež uviedla, že maloletá ukončila školskú dochádzku a ďalej v štúdiu nepokračuje. 2. Navrhovateľka do zápisnice o výsluchu dňa 11.7.2025 uviedla, že maloletá Jitka v školskej dochádzke nepokračuje, pretože už nechce chodiť do školy. Z jej výpovede tiež vyplynulo, že maloletá nemá žiadne vážne zdravotné postihnutie, pre ktoré by nebola schopná ďalej sa vzdelávať. Po poučení zo strany súdu, že v dôsledku ukončenia štúdia maloletá nadobudla schopnosť sama sa živiť, navrhovateľka vzala návrh v celom rozsahu späť a konanie žiadala zastaviť. 3. Podľa § 29 ods. 1 Civilného mimosporového poriadku („CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Vzhľadom k tomu, že stará matka dieťaťa ako navrhovateľka vzala svoj návrh späť a bolo zistené, že maloletá ukončila povinnú školskú dochádzku, nemá žiadne vážne zdravotné problémy, ktoré by jej bránili pokračovať v ďalšom štúdiu, avšak maloletá v štúdiu pokračovať nechce, v dôsledku čoho vyživovacia povinnosť rodičov voči nej zanikla, súd konanie podľa § 29 ods. 1 CMP zastavil. Poučenie: Proti tomuto rozhodnutiu možno podať odvolanie v lehote 15 dní odo dňa jeho doručenia na Krajský súd v Žiline. Odvolanie sa podáva na Okresný súd Prievidza v troch vyhotoveniach (§ 355 ods.1 CSP v spojení s § 2 ods. 1 CMP a § 362 ods. 1 CSP). Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Odvolanie môže byť odôvodnené len skutočnosťami uvedenými v § 365 ods. 1, 2 CSP a § 62 ods. 1 CMP.

